PIIPAHDUSPAJA Lauantai 20.11. TAAPEROT 12-24 kk klo 10-10.45 VAUVAT 4-11 kk klo 11.15-12 Työpaja alkaa virittäytymisellä, jossa tutkitaan ja tunnustellaan erilaisia, teeman mukaisia materiaaleja ja asioita. Työpajassa edetään itse tuotettuun jälkeen. Maalausaineet ovat elintarvikepohjaisia. Ilmoitathan ruoka-aineallergiat ilmoittautumisen yhteydessä. Syksyllä 2021 järjestetään yhden kerran kestäviä piipahduspajoja. Jokaisen piipahduspajan sisältö on erilainen, joten halutessaan voi osallistua useampaan piipahduspajaan. Yhteen ryhmään mahtuu 5 aikuinen ja lapsi -paria. Sopiva ryhmä valitaan työpajan aloitushetken iän mukaisesti. Myös hieman nuorempi tai vanhempi lapsi voi osallistua. Alaikäraja värikylpyyn osallistumiselle on 4 kk. Lapsen pitää pystyä kannattelemaan päätään ennen osallistumista. Osallistujille lähetetään tarkempi infokirje ennen työpajaa. Seinäjoen taidehalli noudattaa toiminnassaan annettuja ohjeita ja linjauksia koronaviruksen leviämisen ehkäisyyn liittyen. Turvallisuus on meille tärkeää. Tiedotamme mahdollisista muutoksista ja tarkemmasta ohjeistuksesta työpajoihin liittyen tarvittaessa. Työpajaa ohjaa koulutettu värikylpyohjaaja Johanna Mäkelä. Peruutuspaikkoja voi kysyä yleisötyön tuottajalta.
Vauvojen värikylpy on vauvaperheille suunnattu kuvataiteellinen työpaja.
PIIPAHDUSPAJA (osa ValotON-tapahtuman ohjelmaa) Tiistai 7.12. VAUVAT 4-11 kk klo 13-13.45 TAAPEROT 12-24 kk klo 15.30-16.15 Työpaja alkaa virittäytymisellä, jossa tutkitaan ja tunnustellaan erilaisia, teeman mukaisia materiaaleja ja asioita. Työpajassa edetään itse tuotettuun jälkeen. Maalausaineet ovat elintarvikepohjaisia. Ilmoitathan ruoka-aineallergiat ilmoittautumisen yhteydessä. Syksyllä 2021 järjestetään yhden kerran kestäviä piipahduspajoja. Jokaisen piipahduspajan sisältö on erilainen, joten halutessaan voi osallistua useampaan piipahduspajaan. Yhteen ryhmään mahtuu 5 aikuinen ja lapsi -paria. ValotON-värikylpytyöpajassa uppoudutaan valojen ihmeelliseen maailmaan. Sopiva ryhmä valitaan työpajan aloitushetken iän mukaisesti. Myös hieman nuorempi tai vanhempi lapsi voi osallistua. Alaikäraja värikylpyyn osallistumiselle on 4 kk. Lapsen pitää pystyä kannattelemaan päätään ennen osallistumista. Osallistujille lähetetään tarkempi infokirje ennen työpajaa. Seinäjoen taidehalli noudattaa toiminnassaan annettuja ohjeita ja linjauksia koronaviruksen leviämisen ehkäisyyn liittyen. Turvallisuus on meille tärkeää. Tiedotamme mahdollisista muutoksista ja tarkemmasta ohjeistuksesta työpajoihin liittyen tarvittaessa. Työpajaa ohjaa koulutettu värikylpyohjaaja Minna Peltoniemi. Peruutuspaikkoja voi kysyä yleisötyön tuottajalta.
AARG Aamunavaus: Seinäjoen kaupungin julkisen taiteen toimintamallit
Aamunavaus on suunnattu taiteilijoille ja luovan alan tekijöille keskustelu- sekä tapaamisalustana. Ensimmäiset aamunavaukset tarkastelevat Seinäjoen taidehallin omia toimintamalleja ja ohjelman linjauksia. AARG aamunavaukset jatkuvat keväällä 2022. Ensi vuoden ohjelma julkaistaan vuoden 2021 lopussa. Seinäjoen kaupungin julkisen taiteen toimintamallit Julkisen taiteen koordinaattori Maya Syrjälä 3.12 klo 10-11 Pedatila Itikka Miten julkisen taiteen asemaa edistetään Seinäjoella? Mikä on Seinäjoen kaupungin julkisen taiteen periaateohjelma? Alustus on ajankohtaiskatsaus Seinäjoen kaupungin julkisen taiteen periaateohjelman valmisteluun ja siihen, millaisia yhteistyön toimintamalleja julkisen taiteen prosessi voi tulevaisuudessa mahdollistaa. Tilaisuudessa on tilaa keskustella siitä, millaisia julkisen taiteen toteutuksia ja prosesseja juuri Seinäjoki tarvitsee säilyttääkseen urbaania kaupunkimaisuutta ja maaseutua sekoittelevan ominaisluonteensa. Tilaisuudet sisältävät kahvitarjoilun. Aamunavauksen jälkeen on mahdollista tutustua Seinäjoen taidehallin näyttelyihin ilmaiseksi. Maya Syrjälän (s.1986) työskentelee Seinäjoen kaupungilla julkisen taiteen kehittämishankkeessa. Työhön kuuluu julkisen taiteen prosessin kehittäminen kaupunkiorganisaatiossa ja ajankohtaisten julkisen taiteen hankkeiden koordinointi. Julkisen taiteen koordinaattorin tehtävien keskiössä on moniammatillinen yhteistyö. Syrjälän keskeinen työskentely-ympäristö onkin kaupungin toimialat yhteen kokoava taidetyöryhmä, johon julkisen taiteen päätöksenteko Seinäjoella keskittyy. Seinäjoelle hahmotellaan parhaillaan julkisen taiteen toimintakäytäntöjä, joiden avulla taide yhdistyy sujuvasti rakennusprosessiin. Syrjälä on mukana laatimassa Seinäjoelle julkisen taiteen periaateohjelmaa, jonka on määrä tukea näitä pyrkimyksiä. Syrjälä on ollut kiinnostunut julkisesta taiteesta nuoresta kuvataiteen opiskelijasta saakka, jolloin hän pääsi myös itse osallistumaan julkisen taiteen prosessiin. Julkinen taide kiehtoo häntä paikan ainutlaatuisuuden ja kaupunginosaidentiteetin näkökulmasta sekä osallisuuden kokemusten mahdollistajana. Syrjälä on koulutukseltaan taidehistorian filosofian maisteri ja kuvanveistäjä. Lisäksi museologian opinnot Jyväskylän yliopistossa ovat syventäneet näkemyksiä taidekokoelmien hallinnasta ja kulttuuriperintökysymyksistä. Syrjälä on työskennellyt näyttelymestarin sijaisena Seinäjoen taidehallissa, lavasterakentajana ja -maalarina Oulun teatterissa ja projektitutkijana Jyväskylän taidemuseossa. Kuten Syrjälän koulutushistoriassa myös nykyisessä työssä teoria ja käytäntö yhdistyvät mielenkiintoisella tavalla. AARG AARG on Seinäjoen taidehallin lanseeraama keskustelualusta ja tapaamispaikka, joka on suunnattu nykytaiteen kentällä toimiville ammattilaisille, kuten taiteilijoille, kuraattoreille sekä luovan alan tekijöille. AARG on lyhenne sanoista Art and the Rural Gathering. Seinäjoen taidehallin ohjelmalinjaukset kumpuavat maaseudusta ja urban-rural –rajapinnasta nousevista kysymyksistä ja ilmiöistä. Taidehalli toteutti vuosina 2017-2019 Mullistaja–maaseututaidemalli hankkeen, jossa monia yhteistyömalleja lanseerattiin ja sittemmin niitä on kehitetty eteenpäin Taidehallin näyttely- ja oheisohjelmassa. AARG jatkaa Mullistajassa alkanutta kehittämistyötä. Vuosittain järjestetään laajempi AARG Gathering keskustelutapahtuma, joka nostaa esille eri näkökulmia ja toimintatapoja taiteen ja maaseudun risteyskohdista. Viimeiset kaksi vuotta nämä ovat olleet livelähetyksen muodossa. AARG Aamunavaukset vuorostaan avaavat aihepiiriä ja pitävät ajankohtaista keskustelua yllä. AARG vastaa tarpeeseen keskustella työskentelymetodeista sekä vertaisoppia yhteistyökuvioista, joissa maaseutu toimii nykytaiteen alustana.
AARG Aamunavaus möyhentää taiteen maaperää avaamalla nykytaidekentän toiminta- ja yhteistyömalleja etenkin maaseudulla.
AARG Aamunavaus: Seinäjoen taidehallin taiteilijavetoiset ohjelmalinjaukset
Aamunavaus on suunnattu taiteilijoille ja luovan alan tekijöille keskustelu- sekä tapaamisalustana. Ensimmäiset aamunavaukset tarkastelevat Seinäjoen taidehallin omia toimintamalleja ja ohjelman linjauksia. AARG aamunavaukset jatkuvat keväällä 2022. Ensi vuoden ohjelma julkaistaan vuoden 2021 lopussa. Seinäjoen taidehallin taiteilijavetoiset oheisohjelmat Taidetuottaja Pii Anttila 5.11 klo 10-11 Soittotila Kammio Mitä oheisohjelmia Seinäjoen taidehallilla on? Millaisia yhteistyömalleja ne pyrkivät edistämään taidekentän toimijoiden kanssa? Seinäjoen taidehallin oheisohjelmissa annetaan tilaa taiteen asiantuntijoille tuottaa omia taideprojekteja tai tapahtumia, jotka keskustelevat ajankohtaisista maaseudun ilmiöistä nykytaiteen keinoin. Tilaisuudet sisältävät kahvitarjoilun. Aamunavauksen jälkeen on mahdollista tutustua Seinäjoen taidehallin näyttelyihin ilmaiseksi. Pii Anttila (s.1984) on tuottaja ja taiteilija, jota kiinnostaa eri konseptien tapahtumallistaminen. Anttila on valmistunut Lapin yliopistosta ja Aalto Yliopistosta taiteen maisteriksi. Anttila työskentelee tällä hetkellä Seinäjoen taidehallissa taidetuottajana vastaten näyttelyiden ja taideprojektien tuotannosta, visuaalisesta viestinnästä sekä verkostoyhteistyöstä taiteen ammattilaisten kanssa. Aikaisemmin hän työskenteli Taidehallilla projektikoordinaattorina vastaten Leader EU-hankkeesta Mullistaja – maaseututaidemalli 2018-2019. Hankkeessa etsittiin uusia työskentely- ja rahoitusmalleja maaseudulla työskenteleville taiteilijoille. Viime aikoina Anttila on tuottanut Senses of Sustenance –prosessi- ja paikkasidonnaista taidetapahtumaa yhdessä taiteilija Alan Bulfinin kanssa. Tapahtuma on järjestetty kolme kertaa: SoS Home (2021), SoS Bunkers (2020) ja SoS Station (2019). Aikaisemmin Anttila on tuottanut ja kuratoinut kansainväliset näyttelyt Gaming the System yhdessä These Animals -kollektiivi kanssa (Anastasia Artemeva, Steve Maher ja Alan Bulfin) osana Pixelache festivaalia 2015 sekä Featherweight Portable Museum -kiertonäyttelyn yhdessä Catalyst Artisin ja MediaPyhien (Jussi Koitela ja Kaisa Luukkonen) kanssa. Hän on toiminut fasilitaattorina Eva Biennaalissa, Limerickissä, Irlannissa. Anttilan tutkimusintressit taiteellisessa työskentelyssä ovat taide pedagogisena tapahtumana, solidaarinen ekonomia sekä yhteiskunnan valtarakenteet. Anttila työskentelee taiteilijaparina yhdessä Alan Bulfinin kanssa, teoksia on ollut esillä mm. Ii Biennaali, Maan kutsu 2020 ja Yllätyskauppa, 2015 osana Taidelinjaa Helsingissä. Hän on tullut kolmanneksi kansainvälisessä Celeste Prize 2012 taidekilpailussa Roomassa, Italiassa. AARG AARG on Seinäjoen taidehallin lanseeraama keskustelualusta ja tapaamispaikka, joka on suunnattu nykytaiteen kentällä toimiville ammattilaisille, kuten taiteilijoille, kuraattoreille sekä luovan alan tekijöille. AARG on lyhenne sanoista Art and the Rural Gathering. Seinäjoen taidehallin ohjelmalinjaukset kumpuavat maaseudusta ja urban-rural –rajapinnasta nousevista kysymyksistä ja ilmiöistä. Taidehalli toteutti vuosina 2017-2019 Mullistaja–maaseututaidemalli hankkeen, jossa monia yhteistyömalleja lanseerattiin ja sittemmin niitä on kehitetty eteenpäin Taidehallin näyttely- ja oheisohjelmassa. AARG jatkaa Mullistajassa alkanutta kehittämistyötä. Vuosittain järjestetään laajempi AARG Gathering keskustelutapahtuma, joka nostaa esille eri näkökulmia ja toimintatapoja taiteen ja maaseudun risteyskohdista. Viimeiset kaksi vuotta nämä ovat olleet livelähetyksen muodossa. AARG Aamunavaukset vuorostaan avaavat aihepiiriä ja pitävät ajankohtaista keskustelua yllä. AARG vastaa tarpeeseen keskustella työskentelymetodeista sekä vertaisoppia yhteistyökuvioista, joissa maaseutu toimii nykytaiteen alustana.
Avoimet ovet: putka, käräjäsali, kaupunginjohtajan asunto
Tule tutustumaan Seinäjoen Aalto-keskuksen salaisimpiin paikkoihin: putkaan, kaupunginjohtajan asuntoon ja käräjäsaliin. Käräjäsali, Virastotalo, Alvar Aallon katu 9A Putkat, Virastotalo, Alvar Aallon katu 9B Kaupunginjohtajan asunto, sisäänkäynti "kaupungintalon takapuolelta", Alvar Aallon katu 10 Avoimet ovet on osa Aalto Aesthetics 2021 -tapahtumaa.
Oppaat esittelevät Aalto-keskuksen salaisimpia tiloja
Vaasan Taidegraafikot Läpinäkyvä 40-vuotisjuhlanäyttely
Vaasan Taidegraafikot ry täyttää tänä vuonna 40-vuotta. Joukkomme koostuu sekä ammattitaitelijoista että osaavista grafiikan tekijöistä, joita yhdistää kiinnostus taidelajin monipuolisuuteen. Vaasassa kasarmialueella oleva työpaja toimii tapahtuma- ja kokouspaikkana sekä lähialueella asuvien graafikoiden työhuoneena. Jäseniä on myös muilta paikkakunnilta, kuten Närpiöstä, Pietarsaaresta ja Uudestakaarlepyystä. Syksyn aikana pidämme kolme näyttelyä, joista kaksi on esillä Vaasassa ja kolmas Seinäjoella. Alun alkajaan kiinnostus taidegrafiikkaan syntyi Jorma Haaviston kurssilaisten keskuudessa. Yhdistys perustettiin 1981, mutta jo sitä ennen taidegrafiikan tekeminen oli aloitettu vanhan postitalon kellarissa. Vaasan kaupunki vuokrasi muutamaa vuotta myöhemmin graafikoille sopivan tilan Palosaarelta, jolloin toiminta varsinaisesti alkoi näyttelyiden ja uusien jäsenten hankkimisena. Sen jälkeen muuttoja on ollut vielä pari; Vaskiluodon luotsitalon kellarista Kasarmialueen Stalli-rakennukseen. Yhdistyksen tavoitteisiin kuuluu edelleenkin taidegrafiikan tunnetuksi tekeminen, grafiikoiden ammattitaidon ylläpitäminen ja kehittäminen sekä kurssien että näyttelyiden järjestäminen. Työhuone on vuosikymmenten aikana tukenut taidegraafikoiden mahdollisuutta työskennellä erilaisten tekniikoiden parissa. Perinteisten työtapojen rinnalle pajalle on tuotu niin myrkyttömiä kuin valotusmenetelmiin perustuvia tekniikoita. Syksyn näyttelyiden teemana on LÄPINÄKYVÄ / TRANSPARENT. Läpinäkyvyys voidaan ymmärtää monella tavalla, sekä konkreettisesti että symbolisesti. Läpinäkyvyyttä peräänkuulutetaan tämän päivän yhteiskunnassa monelta taholta, niin yritys- kuin yhdistystoiminnassa. Läpinäkyvyys on myös läsnä arjessamme esineinä ja ajatuksina. Taidegrafiikassa teema tulee esille mm. värien läpikuultavuutena ja kuvien kerroksellisuutena. Kuraattorina toiminut Petra Koivisto kertoo: Halusin luoda tilaan näyttelyn, missä teokset olisivat vuorovaikutuksessa. Loisivat yhdessä ehyen kokonaisuuden. Mutta kuitenkin toisivat 6 erilaista lähestymistapaa Läpinäkyvä teemaan. Läpinäkyvyys voi olla konkreettista tai ajatuksellista töitten takana. Läpinäkyvä sanana tuo minulle mieleen keveyden, ilmavuuden. Tämä oli myös johtoajatukseni näyttelyä koostaessani. ”Taideteos tekee taiteilijan läpinäkyväksi”, sanoo yksi näyttelyn taiteilijoista Timo Konttinen.
Kiinnostaisiko elektroniikkaromu, itsetehty saippua ja paperi tai scopy-sienestä valmistetut korut? Tule avoimin mielin kokeilemaan, mitä voi syntyä tutuista kotitalouden ainesosista! Varikko gallerialla on maksuttomia taiteilijoiden ohjaamia työpajoja ke 27.10 klo 16-18. Kutsuttuna työpajavetäjänä on Antti Ahonen Kokeellisen elektroniikan seurasta KOELSE. Muut työpajaohjaajat ovat Varikko ry:n työhuoneissa työskenteleviä taiteilijoita. Kaikki työpajat ovat Varikolla taiteilijoiden työhuoneilla (Kalevalantie 6 B, Seinäjoki). Työpajat ovat maksuttomia. Taiteen edistämiskeskus Pohjanmaa on tukenut työpajoja. Alan Bulfin: scopy-vegaaninahka työpaja. Työpajassa tehdään kuivatusta scopy-sienestä koruja sekä pieniä asusteita. Työpajassa opitaan, miten tehdään scopy -sienestä vegaanista nahkaa. Scopy on volgansieni, jonka avulla tehdään sokeroidusta teestä käymisen avulla kombucha-juomaa. Kombutsa sisältää probiootteja eli terveyteen positiivisesti vaikuttavia bakteereja. Taiteilija Alan Bulfin kertoo ja näyttää, miten scopy-sientä kasvattamalla voi saada aikaan isomman scopy-sienen. Tämän jälkeen Bulfin ottaa sen nesteestä pois, kuivattaa sen sekä öljyää, jonka jälkeen scopy on muuttunut nahkamaiseksi materiaaliksi. Osallistujat oppivat työskentelyvaiheet kombutsa-juoman valmistamiseen sekä saavat tehdä kuivatusta scopysta pienen asusteen itselleen. Tämä voi olla rintakoru, rusetti, kaulakoru tai vastaava. Aeon Lux ja Jukka Nokua: Saippuan valmistus -työpaja.Työpajassa valmistat saippuapalan kasviöljystä, -voista ja lipeästä. Saippuoiden koristeluun käytetään ruoanlaitosta tuttuja ainesosia ja saippua on mahdollista hajustaa eteerisellä öljyllä. Resepti ei sisällä palmuöljyä.Lipeän käytöstä johtuen työpajaan osallistuvan tulee käyttää suojalaseja, hengityssuojaa ja suojakäsineitä. Suojavarusteita on paikanpäällä. Pukeuduthan pitkähihaiseen paitaan.Työpaja ei sovellu lapsille eikä pähkinäallergikoille Niina Keltamäki: Ekopaperi -työpaja. Paperipajassa valmistetaan käsintehtyä paperia kodin jätemateriaalista. Paperin raaka-aineiksi kelpaavat puhdas keräyspaperi, kierrätetyt luonnonkuitu tekstiilit sekä erilaiset kasvimateriaalit kuten vaikkapa purjo, banaanin kuoret tai raparperi. Ohjatussa työpajassa voit kokeilla ikiaikaista paperin valmistus tekniikkaa ja kuulet lisää käsintehdyn paperin menetelmistä. Antti Ahonen Kokeellisen Elektroniikan Seura, KOELSE, inspiroituu virtapiireistä ja elektroniikkaromusta. Työpajassa yhdistyvät kolvi, ruuvimeisseli ja kuorintapihdit sekä läjäpäin ihmisten poisheittämää kuluttajaelektroniikkaa ja avoin mieli. Näistä aineksista syntyy Kokeellisen Elektroniikan Seuran eli KOELSE:n jäsenten käsissä esim. uniikkeja soittimia tai toiminnallisia taide-esineitä ja installaatioita. Tule mukaan työpajaan inspiroitumaan elektroniikkaromusta! Työpajojen jälkeen Kalevan Navetan Hugo-salissa järjestetään Domestic -performanssiklubi klo 19-21. Tapahtuma on maksuton. Taiteilijat Tomasz Szrama, Salla Valle ja Tiia-Mari Aalto esiintyvät illan aikana. Tapahtuman tuottaa Seinäjoen taidehalli. Performanssit tutkivat domestisuutta, kotitalouden perinteitä ja traditioita sekä kotia ja sen materiaaleja ekologisena ympäristönä.
Kaikille avoimia työpajoja taiteilijoiden työhuoneilla Varikolla
Sibis Jazz Camp: op­iskelijoiden kon­sert­ti
Taideyliopiston Sibelius-Akatemian Seinäjoen yksikkö
Perinteiseksi muodostunut Sibis Jazz Camp järjestetään Seinäjoella lokakuussa jo 24. kerran. Opiskelijat saapuvat Seinäjoelle ympäri Suomea, ja kurssilaisten ikäskaala on laaja. Kurssilaiset työskentelevät yhteissoiton parissa tähdäten kurssin huipentavaan päätöskonserttiin, joka pidetään lauantaina 23.10. Kalevan Navetan Hugo-salissa. Konserttiin on vapaa pääsy. Lisäksi kurssin opettajat pitävät oman konserttinsa perjantaina 22.10.
Sibis jazz Campin oppilaat esittelevät taitojaan maksuttomassa konsertissa.
Sibis Jazz Camp: opet­ta­jien kon­sert­ti
Taideyliopiston Sibelius-Akatemian Seinäjoen yksikön järjestämän perinteikkään Sibis Jazz Campin opettajat konsertoivat Kalevan Navetan Hugo-salissa. Kotimaisia huippumuusikkoja täydentää yhdysvaltalainen Tim Hagans, joka on kansainvälisesti arvostettu trumpetisti, säveltäjä ja pedagogi. Leirin muina opettajina toimivat kotimaiset huippumuusikot Ape Anttila (basso, kurssin johto, yhtye), Jere Haakana (kitara, yhtye), Aki Rissanen (piano, yhtye), Ville Pynssi (rummut, yhtye) ja Nina Mya (laulu). Ape Anttila, basso Jere Haakana, kitara Tim Hagans, trumpetti Nina Mya, laulu Aki Rissanen, piano Ville Pynssi, rummut Lisäksi kurssin opiskelijat pitävät oman konserttinsa lauantaina 23.10. klo 17.
Sibis Jazz Campin opettajat konsertoivat
{"fi":"OTA YHTEYTTÄ: Puh. +358 44 23 54 113 myynti@holysmoke.fi","sv":"","en":""}
Pikkujoulujen juhlijoille meillä on tarjolla muutama herkullinen menuvaihtoehto. Menu 1 - 32€/hlö Smoke’s Nacho Nachoja, juustokastiketta, avocadoa ja salsaa Satisfaction Holy Smoken juustoburger ranskalaisilla ja talon dipillä Holy Whiteroom by Baileys Talon itsetehty Brownie muru, Baileys mousse & vadelmamelba Menu 1 saatavana myös vegaani annoksena, Burger Beyond Meat täyskasvispihvillä sekä jälkiruokana talon sorbetti Menu 2 - 35€/hlö Crazy on You Grillattu sydänsalaatti, paahdettuja siemeniä, balsamicoa, punasipulia Black & White Grillattua broilerin rintafilettä, jaloviina- ja bearnaise- kastiketta, röstiperunaa, grillattua tomaattia & maissisalsa Holy Whiteroom by Baileys Talon itsetehty Brownie muru, Baileys mousse & vadelmamelba Menu 2 saatavana myös vegaani annoksena, Grillattuja kauden kasviksia Beyond Meat täyskasvispihvillä, BBQ-kastike, ranskalaisia, vegedippi & jälkiruokana Talon sorbetti Menu 3 - 39€/hlö Smoke’s Savukala Toast Itse leivottu leipä savukalamousella, punasipulia Steak Black & White 250g naudan ulkofilepihvi, jaloviina- ja bearnaisekastiketta, röstiperunaa, grillattua tomaattia, paahdettua punajuurta Holy Whiteroom by Baileys Talon itsetehty Brownie muru, Baileys mousse & vadelmamelba Isommille ryhmille mahdollisuus ruokailuun noutopöydästä ja yksityistilaisuuteen. Kysy lisää myynnistä! Pikkujoulupakettien menuvaihtoehdot tilattava 5 pv ETUKÄTEEN! Pikkujoulu menut tilattavissa 1.11.-19.12. Pöytävaraukset 2h - Varausta pidetään 15 min. OTA YHTEYTTÄ: Puh. +358 44 23 54 113 myynti@holysmoke.fi
Pikkujoulujen juhlijoille meillä on tarjolla muutama herkullinen menuvaihtoehto.
Holy Smoke on mukana "Hyytävät Herkut Seinäjoen Kauppakeskustassa 28.-31.10." –tapahtumassa ja tarjoaa asiakkailleen HYYTÄVÄN HALLOWEEN OFFMENU BURGERTARJOUKSEN! BLOODY HOT CHILI MAYO BACON & Fries+dip 19,00€ Sis. Itsetehty 220g Highlander härän pihvi, pekonia, paahdettu sämpylä, tomaattia, jäävuorisalaattia, talon omaa chilimajoneesia, maustekurkkua, pikkelöityä punasipulia ja paahdettua sipulia & ranet + dippi. Eikä janoisia unohdeta. Tarjolla myös HYYTÄVÄN HERKULLISIA JUOMATARJOUKSIA! Tarjous voimassa to 28.-su 31.10.2021, to-pe klo 14.00 jälkeen, la klo 11.30 alkaen, su klo 13.00 alkaen! Holy Smoke mukana tapahtumassa: "Hyytävät Herkut Seinäjoen Kauppakeskustassa 28.-31.10."
Holy Smoke on mukana "Hyytävät Herkut Seinäjoen Kauppakeskustassa 28.-31.10." –tapahtumassa
Domestic Tervetuloa Domestic performanssi-iltaan Hugo-saliin keskiviikkona 27.10 klo 19-21! Tapahtuma on maksuton. Seinäjoen taidehalli kutsui Varikko galleria & taiteilijoiden työtilan kaksi taiteilijaa Aeon Luxin ja Alan Bulfinin kuratoimaan performanssi-illan taide-ja kulttuurikeskus Kalevan Navetan Hugo-saliin. Klubi tuo performanssien muodossa domestisuuden osaksi iltaa! Performanssit tutkivat domestisuutta, kotitalouden perinteitä ja traditioita sekä kotia ja sen materiaaleja ekologisena ympäristönä. Performanssiklubin kutsutut taiteilijat ovat Tomasz Szrama, Salla Valle ja Tiia-Mari Aalto. Klubia ennen järjestetään taiteilijavetoisia työpajoja samasta aiheesta Varikolla. Kaikki työpajat ovat Varikolla taiteilijoiden työhuoneilla (Kalevalantie 6 B, Seinäjoki) ke 27.10 klo 16-18. Työpajat ovat maksuttomia. Taiteen edistämiskeskus Pohjanmaa on tukenut työpajoja. Kuva: Tomasz Szrama
Kävellen tai sauvakävellen puhtaassa luonnossa Seinäjoen Kyrkösjärven maisemissa, luontotalo Käpäliköllä 15.10. klo 17.00. Alkuverryttely ja johdettu kävelytapahtuma eri tasoryhmille, jokainen löytää oman tasonsa. Ellei omia sauvoja voi lainata Käpäliköstä tai kävellä ilman. Tuo itsesi ja vaikka kavereitasi. Nautitaan vaikka kahvit ja makkarat kaiken jälkeen. TERVETULOA!
Kävellen tai sauvakävellen puhtaassa luonnossa Seinäjoen Kyrkösjärven maisemissa.
(sairaalan ohitse Kyrkösjärven rantaa kohti, katso ylläolevasta kartasta)
Iloinen kävely- ja sauvakävelytapahtuma luonnossa Luontotalo Käpäliköllä ja Kyrkösjärven luontopoluilla. Eri tasoisille oma lenkki ja vauhti. Ellei ole omia sauvoja, luontotalolta saa lainaksi. Tapahtuma alkaa klo 17.00. Alkujumppa/verryttely, lenkki ja paluukahvit + makkarat. Tule mukaan ja vinkkaa kaverille, naapurille, työkaverille - tai tule sinä itsesi kanssa! Liike on lääkettä. TERVETULOA!
Iloinen kävely- ja sauvakävelytapahtuma luonnossa - eri tasoisille oma lenkki ja vauhti.
POIKA I Florian Zellerin Poika on moderni tragedia perheestä
Nuori Niko ei ole vanhempiensa avioeron jälkeen oma itsensä. Mikään ei kiinnosta, opinnot kaikkein vähiten. Vanhemmilleen hän ei kuitenkaan halua kertoa totuutta – ja vaikeaa se olisikin, kun ei itsekään ymmärrä, miksi elämä ahdistaa. Ehkä muutto äidin luota isän luo ratkaisee ongelmat. Olisiko se uusi alku? Florian Zellerin Poika on koskettava tarina perheestä ja sen hajoamisesta, rakkaudesta, uusista aluista ja lopullisista päätöksistä. Näytelmä tarjoaa mahdollisuuden katsoa uudesta näkökulmasta ongelmallisia elämäntilanteita, joihin ähimmäinen – tai itse – saattaa joutua. Ranskalainen Zeller on (1979) on yksi aikamme arvostetuimpia näytelmäkirjailijoita. Hänen palkittuja näytelmiään on esitetty useissa maissa ja tuoreimpana niistä on filmatisoitu Zellerin itsensä ohjauksena Isä (Le père, The Father). Vuonna 2018 valmistunut Poika (Le Fils) päättää Zellerin perhetrilogian, jonka ensimmäinen itsenäinen osa on vuonna 2010 kirjoitettu La mère, The Mother.
Florian Zellerin Poika on koskettava tarina perheestä ja sen hajoamisesta, rakkaudesta, uusista aluista ja lopullisista päätöksistä.
Järjen ja tunteen tyttäret I Enni Mustosen rakastama kertomus kahden naisen kohtalosta
Järjen ja tunteen tyttäret kertoo tarinan kahden eri yhteiskuntaluokasta ponnistavan naisen kasvukivuista, heidän taistelustaan vapaudesta ja itsemääräämisoikeudesta sekä noususta valtaan Suomen ensimmäisiksi naiskansanedustajiksi. Pappisperheen tytär Anna sekä piikatyttö Hilma muuttavat Helsinkiin ja päätyvät kohtalon oikusta samaan huusholliin, kriittisen ja tiukkasanaisen naisasianaisen Augusta Ahlstedtin valvovan katseen alle. Kohtalo on otettava omiin käsiin ja oma elämä luotava sortovuosien keskellä. Näytelmän naisten valintoja sotkevat milloin rakkaus, milloin politiikka, milloin taistelu elämästä ja kuolemasta. Jokin onneksi pysyy: solidaarisuus ja ymmärrys toista naista kohtaan. Vaikka näytelmä sijoittuu yli sadan vuoden taakse, sen henkilöihin on helppo samastua.Näytelmän naisten valintoja sotkevat milloin rakkaus, milloin politiikka, milloin taistelu elämästä ja kuolemasta.
Näytelmän naisten valintoja sotkevat milloin rakkaus, milloin politiikka, milloin taistelu elämästä ja kuolemasta.
Tämä on ryöstö I Hulvaton komedia pankkiryöstöstä
Kuuma kesä 1958 Seinäjoella. Kauppakadun ja Koulukadun kulmassa sijaitseva Lakeuden Yhdyspankki saa säilytettäväkseen harvinaisen timantin. Asiasta on saanut vihiä myös Vaasan vankilassa punkkaava rosvo, joka päättää lähteä käpälämäkeen. Hurja takaa-ajo johtaa Vaasasta Seinäjoelle ja pankin kulmilla alkaa maleksia moninaista porukkaa. Jonkun mielestä näillä lakeuksilla kaikki ovat roistoja! Mutta kuka on sitä oikeasti? Kreisin hauska komedia lainaa farsseista ja musikaaleista kuorruttaen koko komeuden mykkäfilmien slapstick-komiikalla ja toimintaleffoista tutuilla, uskomattoman upeilla ja ennennäkemättömän huikeilla teknisillä käänteillä. Ja näyttelijät roikkuvat menossa mukana! Tämä on ryöstö! — Komedia pankkiryöstöstä (The Comedy About A Bank Robbery) ensiesitettiin vuonna 2016 Lontoon West Endissä. Näytelmä joka menee pieleen -komedian tekijöiltä!
Komediahitti, jossa uhmataan fysiikan lakeja! Ja ryöstetään kallisarvoinen timantti.
Agatha Christien hyytävän jännittävä klassikko pitää katsojan otteessaan loppuun asti. Nuori pariskunta, Mollie ja Giles Ralston, on juuri avannut rapistuvaan maaseutukartanoon täyshoitolan. Radiossa uutisoidaan Lontoossa tapahtuneesta murhasta, samalla kun hotelliin alkaa kerääntyä mitä persoonallisimpia vieraita. Iltaan mennessä karmea lumimyrsky eristää talon muulta maailmalta. Lastenlaulu Kolme sokeaa hiirtä kaikuu kalseasti vanhan kartanon huoneissa ja tunnelma alkaa olla käsin kosketeltavan jännittynyt. Kaikilla vierailla tuntuu olevan jotain salattavaa. Onko joukossa myös murhaaja? Nerokkaasti punottua salaisuuksien verkkoa selvitellään viime hetkiin asti. Hiirenloukku (The Mousetrap) on taattua Agatha Christietä, joten loppuratkaisu yllättää takuulla. Se onkin yksi teatterimaailman varjelluimmista salaisuuksista, josta esityksen nähneen yleisön tulisi olla hiiskumatta muille… Hiirenloukku-murhamysteeriä on esitetty lontoolaisteatterissa lähes yhtäjaksoisesti marraskuusta 1952 lähtien.
Hyytävän jännittävä klassikko pitää otteessaan
@Hyvinvointivalhe I Seinäjoen kaupunginteatteri
Viisikymppinen Saija hallitsee aivan kaikkea. Hän on työpaikallaan sairaalan päivystyksessä oikea työmyyrä ja kotona alkoholistimiehensä vartija, kolmen lapsen äiti sekä arjestaan postaava sometähti. Saija on parhaimmillaan silloin kun häntä tarvitaan. Hallittu arki kuitenkin muuttuu, kun lapset sekä mies itsenäistyvät. Puolison raitistuminen muuttaa koko perhettä ja Saija joutuu vaiennettujen ja kipeiden tunteiden vietäväksi. Missä nyt on hätä? Hyvinvointivalhe kertoo Saijasta risteyskohdassa, jossa vaihtoehtona on antautua elämälle tai jatkaa pakojuoksua ulkoisten ilmiöiden tahdittamana. Totuus tekee joskus kipeää, mutta välillä se myös naurattaa. Seuraa Saijaa Instagramissa tunnisteella @Hyvinvointivalhe.
Sairaanhoitaja Saijan (52-v) tarina täydellisen elämän särkymisestä